Diari Oficial de la Generalitat Valenciana


Sumari del DOGV 938, del 08-11-1988 (1988/812334)

CIRCULAR de 18 d'octubre de 1988, de la Intervenció General de la Generalitat Valenciana, sobre l'exercici de la funció interventora per procediment de mostratge.
------------------------------------------------------------------------------------------------------------------------------------------------------------------

### Dades del document

Número de DOGV
:   938

Data del DOGV
:   08-11-1988

Secció del DOGV
:   ALTRES DISPOSICIONS

Número del document
:   1988/812334


Data del document
:   18-10-1988

Organisme emissor
:   Conselleria d'Economia i Hisenda

Tipus de document
:   Anunci

Anàlisi jurídica

Circular de 18 d'octubre de 1988, de la Intervenció General de la Generalitat Valenciana, sobre l'exercici de la funció interventora per procediment de mostratge.  
El paràgraf primer de l'article 35 de la Llei de Pressuposts de la Generalitat Valenciana 1/1988, de 29 de febrer, estableix que les despeses no sotmeses a fiscalització prèvia seran intervingudes aplicant-hi tècniques de mostratge dels actes, documents i expedients objecte de control.  
El número 1 de l'article 57 de la Llei 4/1984, de 13 de juny, tal com queda redactat per l'article 34 de la Llei de Pressuposts indicada, estableix quines despeses no estan sotmeses a intervenció prèvia, a les quals els és aplicable la fiscalització per mostratge.  
D'altra banda, l'article 3r del Decret del Consell 75/1988, de 6 de juny, estableix que els actes, documents i expedients no sotmesos a fiscalització prèvia que l'article 35 de la Llei 1/1988 autoritza a què es comproven aplicant-hi tècniques de mostratge, seran intervinguts per aquest procediment.  
Cal indicar, que l'article 57 esmentat, estableix que les obligacions o despeses sotmeses a fiscalització limitada seran objecte d'una altra amb posterioritat, exercida sobre una mostra representativa formada aleatòriament.  
A l?efecte indicat, les poblacions d'actes, documents o expedients subjectes a intervenció demanaran diferents tipus de mostratge per a garantir la fiabilitat i objectivitat de les actuacions.  
La detecció de defectes en la mostra seleccionada requereix instruccions precises perquè els Centres Gestors adopten les mesures correctores oportunes i s?adeqüen a les circumstàncies canviants de les poblacions d'expedients, del mateix procediment mostral.  
La mostra representativa de tots els actes, documents i expedients fiscalitzats limitadament per a sotmetre-la a fiscalització plena, ha de ser prèviament seleccionada de forma aleatòria, bé informàticament o amb la prèvia ordenació dels actes per a la seua formació.  
1. ACTES, DOCUMENTS I EXPEDIENTS SOTMESOS A FISCALITZACIO LIMITADA.  
1. Es defineixen com poblacions mostrables els conjunts d'actes, documents o expedients objecte de funció interventora que a proposta de les Intervencions Delegades en les distintes Conselleries i Organismes, aprove aquesta Intervenció General, tenint en compte el volum i complexitat d'expedients, la normativa aplicada i les característiques de cada centre de Despesa.  
2. El període de temps considerat serà el de sis mesos, tal com estableix l'article 7é del Decret 33/1988, de 21 de març  
3. La selecció dels actes, documents o expedients integrants de la mostra es realitzarà en forma aleatòria partint dels llistats obtinguts informàticament, per cada Intervenció Delegada, del conjunt mostrable acordat per la Intervenció General, segons la norma primera anterior.  
4. Els actes, documents o expedients integrants de la mostra, de la norma anterior, es sotmetran a fiscalització plena mitjançant l'anàlisi dels preceptes aplicats en cada acte per a comprovar el grau de compliment de la legalitat en la gestió dels crèdits.  
L?informe a emetre com a conseqüència de la fiscalització plena s'ajustarà al model que s'hi adjunta en l'annex I  
2. ACTES, DOCUMENTS 1 EXPEDIENTS NO SOTMESOS A FISCALITZACIO PREVIA.  
5. Es defineixen com poblacions mostrables els conjunts d'actes, documents o expedients objecte de funció interventora i subjectes a una normativa legal anàloga, rebuts en una Intervenció Delegada en un període determinat de temps.  
6. El període de temps considerat serà el de 10 dies naturals, aixà no obstant, en qualsevol cas, el període haurà de permetre el compliment dels terminis legals establerts, per a la tramitació dels distints actes, documents o expedients, cas en el qual, el termini general haurà d'adequar-se a la necessitat exposada.  
7. L?extracció s'efectuarà prèvia l'ordenació de les operacions de les quals s'ha de fer el mostratge, a efecte de la qual es prendrà com a base el Registre d'Entrada de la Intervenció Delegada o relacions confeccionades a l'efecte amb una numeració ordinal que posseesquen o que se?ls atribuesca.  
8. Els actes, documents o expedients integrants de la mostra s'examinaran individualment per tal de comprovar el compliment de les disposicions aplicables en cada cas i, òbviament, les operacions aritmètiques que hi comprenen.  
9. Els actes, documents o expedients integrants de la mostra seran diligenciats amb la llegenda «Intervenció per mostratge. Article 57-1 de la Llei 4/1984, de 13 de juny. Expedient seleccionat».  
Els no compresos en la mostra i que no hagen resultat seleccionats seran diligenciats amb la llegenda «Intervenció per mostratge. Article 57-1 de la Llei 4/1984, de 13 de juny. Expedient no seleccionat» i firma de funcionar, competent de la Intervenció Delegada.  
10. Si no s'observen defectes en els actes, documents o expedients de la mostra seran diligenciats amb una llegenda que diga «Intervingut i Conforme» o similar i firma de l?Interventor Delegat, que constitueix, en general, la constància de l'actuació de l?òrgan intern de control.  
Els antecedents i disposicions aplicables o fonaments, a judici d'un Interventor, s'expressaran per a justificar un acte d'intervenció desfavorable o, excepcionalment en actes d'intervenció favorable que per la transcendència de l'acte o per existir informes o actuacions controvertides resulte convenient exposar les raons del pronunciament fiscal de conformitat de l?Interventor.  
11. La informació deduïda dels procediments esmentats es traslladarà a quadres independents per a cada població considerada, en els quals es recolliran les dades identificatives d'aquesta població i de la mostra seleccionada, i el tipus d'examen realitzat, la proporció observada d'expedients correctes i defectuosos i els tipus d'errors detectats.  
12. Els informes anteriors es trametran tal i com preceptua el paràgraf segon de l'article 6é del Decret 33/1988, de 21 de març, al Conseller respectiu perquè adopte les mesures correctores i oportunes i a aquesta Intervenció General, per al seguiment, control i perfeccionament dels procediments de control seguits.  
13. Si en l?exercici de la funció interventora es detecta que els actes, documents o expedients infringeixen la legalitat vigent en un nivell de confiança del 95%, precisió d'un + 2% i percentatge d?error esperat del 5%, s'hauran d'adoptar alternativament, alguna de les mesures següents, en funció del nombre i caràcter de les diferències observades:  
a) Formulació de les objeccions corresponents, d'acord amb els articles 54, 55 i 56 de la LHPGV. Al mateix temps es dirigirà escrit a l?òrgan gestor competent, indicant-hi la conveniència d'adoptar les mesures oportunes per a disminuir els desajusts de la legalitat.  
b) Formulació de les objeccions corresponents d'acord amb els articles 54, 55 i 56 de la LHPGV. Es comunicarà a l?òrgan gestor competent la necessitat de revisar els circuits administratius que intervenen en la gestió de la despesa o ingrés corresponent, i es sol·licitarà informació sobre les mesures que s'adopten al respecte.  
c) Devolució als òrgans de gestió de la totalitat de la població sotmesa a control perquè siga revisada per aquells abans d'iniciar el tràmit de control. D'aquesta circumstància s'haurà de donar compte a la Intervenció General a fi que puga adoptar les mesures oportunes.  
14. En el cas que els elements integrants de la població considerada formen part d'un únic expedient, les mesures a adoptar, ressenyades en l'article anterior, es referiran a l?expedient esmentat, i aquest es tornarà, bé, a l?efecte de la subsanació dels errors observats, bé perquè els òrgans competents de gestió revisen la totalitat d'aquells elements, prèviament a l?inici del tràmit de control que corresponga.  
15. Amb independència de l?exercici de la funció interventora mitjançant els procediments de mostratge establerts, els Interventors Delegats corresponents podran realitzar l?examen individualitzat dels actes, documents o expedients pertanyents a poblacions de les quals s'ha de fer el mostratge, i que no hagen resultat inclosos en la mostra seleccionada, quan ho consideren convenient o aquesta Intervenció General així ho dispose.  
16. A l'efecte del que disposa l'article 7é del Decret del Consell de la Generalitat Valenciana 33/1988, de 21 de març, excepcionalment, i atesa la data d'entrada en vigor de la Llei 1/1988, de 29 de febrer, la fiscalització plena a efectuar en l?exercici actual comprendrà des de l?inici de la fiscalització limitada fins als 31 de desembre de l?exercici actual.  
València, 18 d'octubre de 1988. ? L?Interventor General: Juan Murria Arnau.  
ANNEX I  
FISCALITZACIO PLENA. INFORME PER AUDITORIA  
INFORME RELATIU AL RESULTAT DE L?EXAMEN QUE AQUESTA INTERVENCIO HA EFECTUAT SOBRE ELS EXPEDIENTS INCLOSOS EN L?UNIVERS QUE TOT SEGUIT S'INDICA  
Intervenció Delegada en:  
Organ Gestor:  
Tipus d'expedient:  
Procediment de selecció: Mostratge aleatori simple amb determinació del període inicial.  
Nivell de confiança: 95% Període de referència:  
Grandària de l?univers:  
Grandària de la mostra:  
Expedient amb defectes:  
Defectes observats:  
- Hi falta l?informe de l?oficina supervisora de projectes.  
- Hi falta l'aprovació de Projecte pel Cap del Departament.  
- Hi falta el replanteig de l?obra.  
- Hi falta l'acreditació de plena possessió dels terrenys.  
- Hi falta la certificació acreditativa de retenció de crèdit 1% cultural.  
-   
-   
-   
 TOTAL  
Conclusions